Keith Pupart

Keith Pupart (sündinud 19. märtsil 1985 Kuressaares) on eesti võrkpallur. Ta on mänginud aastatel 2004–2016 Eesti võrkpallikoondises 170 mängus ning esindab alates hooajast 2023/24 Eesti meistriliiga klubi Selver/TalTech. Keith Pupart kuulus Eesti võrkpallikoondisse aastatel 2004–2016 ja mängis 170 mängus. Debüüt koondise eest oli 2004. aastal sõprusmängudes Venemaa Superliiga võistkonnaga Peterburi Baltika. Ta on esindanud Eestit Euroopa meistrivõistluste finaalturniiril kolmel korral (2009, 2011 ja 2015) ning Euroopa liigas neljal korral (2005, 2006, 2015 ja 2016). Teda on ka hiljem koondisse kutsutud, kuid ta on neist kutsetest isiklikel põhjustel loobunud. Puparti esimene hooaeg Eesti meistriliiga tasemel oli 2003/04 Sylvester Tallinna ridades. Klubiga jõuti Eesti meistriliigas finaalseeriasse, kus tuli tunnistada Pärnu võrkpalliklubi paremust. Hooajaks 2004/05 vahetas Pupart Eesti siseselt klubi ning liitus Audentese Ülikooliga (hilisem Selver Tallinn), kus ta mängis viis järjestikust hooaega. Klubi oli sellel perioodil edukas, võites rohkelt medaleid Eesti meistri- ja karikavõistlustel ja Schenker Liigas. Samuti osaleti neljal hooajal (va 2005/06) Euroopa tugevuselt kolmandas klubivõrkpalli sarjas CEV Cupil (alates 2006/07 CEV Challenge Cup), kus parimaks tulemuseks oli hooajal 2007/08 veerandfinaali jõudmine. Hooajal 2009/10 sõlmis Pupart esimese välislepingu, liitudes Prantsusmaa kõrgliigaklubiga Rennes Etudiants, kus ta mängis kokku neli hooaega. Kõigil hooaegadel oli ta võistkonnakaaslaseks Eesti võrkpallikoondise keskblokeerija Raimo Pajusalu ning pool hooaega diagonaalründaja Oliver Venno. Esimesel hooajal (2009/10) jäi meeskond Prantsusmaa meistrivõistluste põhiturniiril kaheksandaks ning jõudis veerandfinaali, kus tuli aga Toursi Volley paremust tunnistada ning langeti konkurentsist. Teisel hooajal (2010/11) alustas klubi hooaega väga kehvalt, olles vahepeal isegi Prantsusmaa meistriliigas eelviimasel kohal, kuid klubi kogus end ning jõudis lõpuks veerandfinaali. Prantsusmaa karikavõistlustel jõuti poolfinaali. Hooajal 2011/12 osales klubi CEV Challenge Cupil, kus jõuti veerandfinaali. Klubi võitis Prantsusmaa karikavõistlused ja vaatamata kehvale algusele (hooajal alguses oldi tabelis ka viimasel kohal) jõudis kohalikel meistrivõistlustel taas veerandfinaali. Järgmist hooaega (2012/13) alustati Prantsusmaa superkarikafinaaliga, kus kohtusid eelmise hooaja meister ja karikavõitja; Rennes võttis seal vastu kaotuse. Klubi osales CEV Cupil ja CEV Challenge Cupil, kus mõlemal võistlusel langeti välja 1/16 finaalis. Hooaja teiseks pooleks liitus klubiga ka Eesti võrkpallikoondise diagonaalründaja Oliver Venno. Nii Prantsusmaa meistri- kui ka karikavõistlustel jõuti veerandfinaali. Pupart oli üldiselt meeskonna üks põhimängijatest. Hooajaks 2013/14 vahetas ta Prantsusmaa siseselt klubi ning liitus meistriliigaklubiga Arago de Sete, kus ta mängis kaks hooaega. Esimesel hooajal (2013/14) osaleti tugevuselt teises Eurosarjas, CEV Cupil, kus jõuti 1/8 finaali. Prantsusmaa karikavõistlustel jäädi pidama veerandfinaali ja Prantsusmaa meistrivõistlustel tuli leppida kuuenda kohaga (veerandfinaalseerias jäädi alla Ardo Kreegi koduklubile Pariisi Volley). Teisel hooajal (2014/15) Eurosarjas ei osaletud, nii Prantsusmaa karikavõistlustel kui ka meistrivõistlustel jäädi taas pidama veerandfinaali. Keith oli meeskonna üks põhimängijatest. Hooajaks 2015/16 liitus Pupart Poola kõrgliigaklubiga Cuprum Lubin, kus ta mängis kolm hooaega. Ta meeskonnakaaslaseks oli kõigil hooaegadel Eesti võrkpallikoondise nurgaründaja Robert Täht ja kahel esimesel hooajal klubi personalis Eesti võrkpallikoondise peatreener Gheorghe Creţu ja statistik Alar Rikberg. Cuprum Lubin kuulus sellel ajal Poola Plusliiga keskmike sekka, lõpetades erinevatel hooaegadel kohtadel 5–7; võimalusest Eurosarjades osaleda klubi loobus. Klubisse minnes mängis Pupart ennast kiiresti meeskonna põhimängijaks, kuid teise hooaja esimeses pooles tuli mänguaja eest rohkem võidelda. Teise hooaja otsustavaks faasiks taastas ta koha põhikoosseisus, mida suures pildis õnnestus hoida kolmanda hooaja (2017/18) lõpuni. Hooajal 2018/19 mängis Pupart Belgia meistriliigaklubis Maaseiki Greenyard, kus ta meeskonnakaaslasteks olid muuhulgas Eesti võrkpallikoondise keskblokeerijad Timo Tammemaa ja Andri Aganits. Hooaja alguses osaleti Belgia superkarika finaalis, kus võita ei suudetud. Osaleti kõige tugevamas Eurosarjas, CEV Meistrite liigas, kus jäädi oma alagrupis kolmandaks ning play-offi ei pääsetud. Belgia karikavõistlustel jõuti poolfinaali, kuid hooaja otsustavas faasis võideti Belgia meistrivõistlused. Hooaja esimeses pooles oli Pupart üks meeskonna põhimängijatest, kuid hooaja teises pooles jäi ta mänguaeg väga väikeseks. Hooajal 2019/20 naasis Pupart kodumaale ja mängis kaks hooaega Saaremaa võrkpalliklubis. Esimesel hooajal sai klubi Eesti karikavõistlustel teise koha ning jõudis CEV Challenge Cupis 1/4 finaali. Kohalik võrkpalli hooaeg katkestati kevadel koroonapandeemia tõttu ning teisi tiitleid välja ei mängitud. Teisel hooajal valiti Keith võistkonna kapteniks. Osaleti taas CEV Challenge Cupil, kus jõuti 1/8 finaali; nii Eesti meistrivõistlustel kui ka Credit24 Meistriliigas saadi teine koht. Hooajaks 2021/22 läks Keith taas välismaale ning liitus Rumeenia meistriliigaklubiga SCM Craiova, kus ta oli kindel meeskonna põhimängija. Rumeenia karikavõistlustel jäädi pidama poolfinaali ning Rumeenia meistrivõistlustel saadi kolmas koht. Hooajaks 2022/23 vahetas Pupart Rumeenias klubi ning liitus SCM Zalauga. Rumeenia karikavõistlustel jõuti veerandfinaali ning Rumeenia meistrivõistlustel saadi kuues koht. Hooajast 2023/24 on ta mänginud Eesti võrkpalliklubis Selver/TalTech. Võideti Eesti meistritiitel ja Balti liiga, kus mõlemal võistlusel valiti Pupart ka kahe parima nurgaründaja hulka. Balti liiga 2006/07 Selver Tallinnaga 2007/08 Selver Tallinnaga 2008/09 Selver Tallinnaga 2020/21 Saaremaa võrkpalliklubiga 2023/24 Selver/TalTechiga Riikide meistrivõistlused 2003/04 Eesti meistrivõistlused Sylvester Tallinnaga 2004/05 Eesti meistrivõistlused Audentese Ülikooliga 2005/06 Eesti meistrivõistlused Selver Tallinn/Audentesega 2006/07 Eesti meistrivõistlused Selver Tallinnaga 2007/08 Eesti meistrivõistlused Selver Tallinnaga 2008/09 Eesti meistrivõistlused Selver Tallinnaga 2018/19 Belgia meistrivõistlused Maaseiki Greenyardiga 2020/21 Eesti meistrivõistlused Saaremaa võrkpalliklubiga 2021/22 Rumeenia meistrivõistlused SCM Craiovaga 2023/24 Eesti meistrivõistlused Selver/TalTechiga Riikide karikavõistlused 2004/05 Eesti karikavõistlused Audentese Ülikooliga 2006/07 Eesti karikavõistlused Selver Tallinnaga 2007/08 Eesti karikavõistlused Selver Tallinnaga 2008/09 Eesti karikavõistlused Selver Tallinnaga 2011/12 Prantsusmaa karikavõistlused Rennes Etudiantsiga 2012/13 Prantsusmaa superkarikas Rennes Etudiantsiga 2018/19 Belgia superkarikas Maaseiki Greenyardiga 2019/20 Eesti karikavõistlused Saaremaa võrkpalliklubiga 2023/24 Eesti karikavõistlused Selver/TalTechiga 2016 Euroopa Liiga 2023/24 Balti liiga parim nurgaründaja 2023/24 Eesti meistrivõistluste parim nurgaründaja Eesti parim meesvõrkpallur: 2012. Eesti parim noormängija noormeestest: 2004. Tänane kangelane on Keith Pupart! 👋 TalTech Volleyball, 09.08.2023. Mängud koondises (mehed). Eesti Võrkpalli Liit, seisuga 09.09.2021. Eesti Rahvusmeeskond 2004 Eesti Võrkpalli Liidu arhiiv (vaadatud 12.03.2023). Pere järele igatsev Pupart loobub maailmaliigast ERR arhiiv, 27.04.2017. Johannes Vedru: Cretu Pupartist: ta soovis mõtlemisaega ja loobus siis pakkumisest ERR, 29.07.2019. Ville Arike: VÕRKPALL: Sylvesteri meeskond mängis julgelt ja võitis Eesti Päevaleht, 05.04.2004. Keith Pupart Sporditulemused (vaadatud 12.03.2023). Esna uus klubi on Narbonne, Pupart sõlmis lepingu Rennes'iga Postimees arhiiv, 02.06.2009. Uus tase: neli eestlast tugeva Prantsusmaa liiga play-off’is Postimees arhiiv, 12.04.2010. Toobal ja Foyer kaotasid teise veerandfinaali Postimees arhiiv, 19.04.2010. Pupart: enam kehvemaks minna ei saa Postimees arhiiv, 20.11.2010. Pajusalu: Pupart võttis vastutust enda peale ega pugenud teiste selja taha peitu Postimees arhiiv, 25.04.2011. Pajusalu ja Puparti klubi kaotas Prantsuse karika poolfinaalis Postimees arhiiv, 17.04.2011. Kreek jõudis eurosarjas poolfinaali, Pajusalu ja Pupart kukkusid välja Postimees arhiiv, 01.03.2012. Eesti võrkpallurid edutud: kaotasid nii Kreek, Jago kui ka Kajalina Postimees arhiiv, 06.04.2012. Pajusalu ja Pupart kaotasid Prantsusmaa superkarikafinaalis Postimees arhiiv, 11.10.2012. Eestlased eurosarjas: Venno ja Žuravljov mängivad täna Postimees arhiiv, 21.11.2012. Oliver Venno liitub Prantsusmaa eestlastega ERR arhiiv, 14.12.2012. Prantsusmaa karikavõistlustel Eesti võrkpallurid poolfinaali ei pääsenud ERR arhiiv, 30.01.2013. Rennes'i hooaeg lõppes Prantsusmaa meistrivõistluste 1/4-finaalis ERR arhiiv, 08.04.2013. Pupart: ootan huviga hooaja algust ERR arhiiv, 08.09.2013. Pupart alustab Prantsusmaal juba kuuendat hooaega ERR arhiiv, 04.09.2014. CEV Cup 2014 CEV arhiiv (vaadatud 12.03.2023). Kreegi meeskond pääses Prantsusmaal poolfinaali ERR arhiiv, 16.04.2014. Kreek pääses Prantsusmaa karikavõistlustel poolfinaali ERR arhiiv, 08.01.2015. Kreek jätkab Prantsusmaa meistrikulla püüdmist, Pupart langes veerandfinaalis ERR arhiiv, 16.04.2015. Keith Pupart liitus Poola kõrgliiga klubiga ERR arhiiv, 22.06.2015. Keith Pupart pikendas lepingut, Cuprum loobus eurosarjast ERR arhiiv, 13.05.2016. Robert Täht: mõtlesin, et mänguminutid tulevad lihtsamalt ERR arhiiv, 03.12.2015. Pupart valiti Cuprumi võidumängus esmakordselt mängu parimaks ERR arhiiv, 23.02.2017. Tähe ja Puparti aeg Poolas sai otsa ERR arhiiv, 25.04.2018. Renee Teppan sõlmis lepingu Poola meistriga ERR athiiv, 15.05.2018. Venno ja Täht tegid Türgis superpartii ERR arhiiv, 12.11.2018. Champions League Volley 2019 CEV arhiiv (vaadatud 12.03.2023). Puparti ja Tammemaa koduklubi jäi Belgias finaali ukse taha ERR, 24.12.2018. Tammemaa aitas Maaseiki ülipõnevas finaalseerias Belgia meistriks ERR, 12.05.2019. Karl Rinaldo: Kas Keith Pupart võiks juba tänavu kodumaale mängima naasta? Võrkpall24, 26.06.2019. Kauaaegne Eesti koondislane Keith Pupart liitus Saaremaaga ERR, 29.10.2019. Saaremaa libero: homme läheme niikuinii võitma! ERR, 04.03.2020. Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Saaremaa Võrkpalliklubi kapten on Keith Pupart Saaremaa Spordisõber, 04.09.2020. Vanameister Pupart pühib taas kodumaa tolmu jalge alt Võrkpall24, 24.08.2021. Cupa Romaniei 21-22 Masculin dataproject (vaadatud 12.03.2023). Võrkpallurid välismaal: Venno, Raadik ja Pupart tulid medalitele ERR, 25.04.2022. Internaţional din Estonia, la echipa de volei de la SCM Zalău Sportul Salajean, 28.08.2022. Märt Tammearu krooniti Belgia meistriks, Treialile ja Vankerile hõbe ERR, 09.05.2023. Cronimet liiga meistriks krooniti vaatemängulise finaali järel Selver/TalTech! Cronimet Liiga, 03.03.2024. Kapten Raadik vedas, Pärnu tahtis rohkem ja alistas pronksiseerias Tartu Bigbanki Eesti Võrkpalli Liit, 15.04.2024. Paremad hooajal 2011/2012 Eesti Võrkpalli Liidu arhiiv. Paremad hooajal 2003/2004 Eesti Võrkpalli Liidu arhiiv. Keith Pupart ESBL biograafia Keith Pupart Mängija profiil CEV kodulehel Keith Pupart Volleybox